ธปท.มึนตึ้บศก.สหรัฐฟุบ ยังซื้อดอลลาร์
ธปท.มึนตึ้บค่าเงินสหรัฐน่าจะอ่อนค่าลง แต่คนยังต้องการเงินเหรียญสหรัฐอยู่ สะท้อนว่าอาจจะมีอะไรที่ยังไม่รู้อยู่หรือไม่
13 ส.ค. 2554

ธปท.มึนตึ้บค่าเงินสหรัฐน่าจะอ่อนค่าลง แต่คนยังต้องการเงินเหรียญสหรัฐอยู่ สะท้อนว่าอาจจะมีอะไรที่ยังไม่รู้อยู่หรือไม่
นายสิงห์ชัย บุณยโยธิน ผู้อำนวยการสำนักตลาดเงิน ธนาคารแห่งประเทศไทย (ธปท.) กล่าวว่า หลังจากที่ธนาคารกลางสหรัฐ (เฟด) ประกาศจะใช้มาตรการคงอัตราดอกเบี้ยไว้ที่ระดับ 0.000.25% ไปอย่างน้อย 2 ปี ยังไม่สามารถประเมินผลกระทบที่ชัดเจนต่อตลาดเงินของไทย ทั้งด้านเงินทุนไหลเข้าและผลกระทบต่อค่าเงินบาทได้ และยังไม่เห็นเงินทุนไหลเข้ามาทั้งในตลาดหุ้นและตลาดพันธบัตรมากจนผิดปกติ และยังไม่เห็นน้ำเหนือไหลบ่าเข้ามาอย่างผิดปกติ
นายสิงห์ชัย กล่าวว่า สิ่งที่ ธปท.กำลังจับตามองอยู่ในขณะนี้คือ คนต่างมองว่าค่าเงินสหรัฐน่าจะอ่อนค่าลงจากปัญหาเศรษฐกิจสหรัฐและการลดเครดิตลงมา แต่ทำไมขณะนี้คนยังมีความต้องการเงินเหรียญสหรัฐอยู่จำนวนมาก ซึ่งสะท้อนได้ว่าอาจจะมีอะไรที่ ธปท.ยังไม่รู้ซ่อนอยู่หรือไม่ หรือว่าค่าเงินบาทที่แข็งค่าอยู่ในขณะนี้จะแข็งค่าในช่วงระยะเวลาสั้นเท่านั้น
นายสิงห์ชัย กล่าวอีกว่า ค่าเงินบาทในปีนี้จะเคลื่อนไหวทั้งแข็งค่าขึ้นและอ่อนค่าขึ้นในช่วงวันเดียวกัน จากปัจจัยเงินทุนไหลเข้า